title: Komisijas Īstenošanas regula (ES) 2016/1346 (2016. gada 8. augusts), ar kuru galīgo antidempinga maksājumu, kas ar Padomes Īstenošanas regulu (ES) Nr. 1008/2011, kura grozīta ar Padomes Īstenošanas regulu (ES) Nr. 372/2013, noteikts Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam, attiecina uz Ķīnas Tautas Republikas izcelsmes nedaudz pārveidotu ar roku darbināmu paliktņu autokrāvēju importu

text:
               9.8.2016

               LV

               Eiropas Savienības Oficiālais Vēstnesis

               L 214/1

         KOMISIJAS ĪSTENOŠANAS REGULA (ES) 2016/1346
   (2016. gada 8. augusts),
   ar kuru galīgo antidempinga maksājumu, kas ar Padomes Īstenošanas regulu (ES) Nr. 1008/2011, kura grozīta ar Padomes Īstenošanas regulu (ES) Nr. 372/2013, noteikts Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam, attiecina uz Ķīnas Tautas Republikas izcelsmes nedaudz pārveidotu ar roku darbināmu paliktņu autokrāvēju importu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 13. panta 3. punktu un 14. panta 5. punktu,
   tā kā:
   1.   PROCEDŪRA

   1.1.   Iepriekšējās izmeklēšanas un spēkā esošie pasākumi

               (1)

               Padome 2005. gada jūlijā ar Regulu (EK) Nr. 1174/2005 (2) piemēroja galīgu antidempinga maksājumu Ķīnas Tautas Republikas (ĶTR) izcelsmes ar roku darbināmu paliktņu autokrāvēju un to galveno daļu importam. Pasākumi paredzēja ad valorem antidempinga maksājumu no 7,6 % līdz 46,7 % apmērā (“sākotnējie antidempinga pasākumi”).

               (2)

               Pēc ex officio daļējas starpposma pārskatīšanas saskaņā ar pamatregulas 11. panta 3. punktu 2008. gada jūlijā Padome precizēja pasākumu darbības jomu un no sākotnējiem antidempinga pasākumiem izslēdza konkrētus ražojumus, proti, pacēlājus, krāvējus, šķērveida pacēlājus un svēršanas platformas, ko atzina par atšķirīgiem no ar roku darbināmiem paliktņu autokrāvējiem to īpašību un specifisko funkciju, kā arī galalietojuma dēļ (3).

               (3)

               Pēc pasākumu apiešanas novēršanas izmeklēšanas saskaņā ar pamatregulas 13. pantu 2009. gada jūnijā Padome ar Regulu (EK) Nr. 499/2009 (4) attiecināja galīgo antidempinga maksājumu, kas bija piemērojams “visiem pārējiem uzņēmumiem” saskaņā ar Regulu (EK) Nr. 1174/2005, arī uz ar roku darbināmiem paliktņu autokrāvējiem, kuri nosūtīti no Taizemes, neatkarīgi no tā, vai tiem ir vai nav Taizemes izcelsme.

               (4)

               Padome 2011. gada oktobrī ar Padomes Īstenošanas regulu (ES) Nr. 1008/2011 (5) noteica galīgo antidempinga maksājumu ĶTR izcelsmes ar roku darbināmu paliktņu autokrāvēju importam pēc termiņbeigu pārskatīšanas saskaņā ar pamatregulas 11. panta 2. punktu.

               (5)

               Pēc starpposma pārskatīšanas saskaņā ar pamatregulas 11. panta 3. punktu ar Padomes Īstenošanas regulu (ES) Nr. 372/2013 (6) 2013. gada aprīlī tika grozīta Padomes Īstenošanas regula (ES) Nr. 1008/2011 un noteikta maksājuma likme 70,8 % apmērā, kas piemērojama visam ĶTR izcelsmes ar roku darbināmu paliktņu autokrāvēju importam Savienībā.

               (6)

               Pēc pārskatīšanas sakarā ar jauniem eksportētājiem saskaņā ar pamatregulas 11. panta 4. punktu Komisija 2014. gada septembrī ar Komisijas Īstenošanas regulu (ES) Nr. 946/2014 (7) ieviesa grozījumus Īstenošanas regulā (ES) Nr. 1008/2011, piemērojot atsevišķu maksājuma likmi 54,1 % apmērā ar roku darbināmu paliktņu autokrāvēju importam, ko veic Ningbo Logitrans Handling Equipment Co.

               (7)

               Spēkā esošie pasākumi ir galīgs antidempinga maksājums ĶTR izcelsmes ar roku darbināmu paliktņu autokrāvēju un to galveno daļu importam, kā aprakstīts 5. un 6. apsvērumā iepriekš.

         1.2.   Pieprasījums

               (8)

               Komisija 2015. gada 4. novembrī saņēma pieprasījumu saskaņā ar pamatregulas 13. panta 3. punktu un 14. panta 5. punktu izmeklēt iespējamu spēkā esošo pasākumu apiešanu un paredzēt izmeklējamā ražojuma importa reģistrēšanu.

               (9)

               Pieprasījumu iesniedza BT Products AS, Lifter SRL un PR Industrial SRL, kas ir Savienības ar roku darbināmu paliktņu autokrāvēju ražotāji.

         1.3.   Attiecīgais ražojums un izmeklējamais ražojums

   1.3.1.   Attiecīgais ražojums

               (10)

               Ražojums, uz ko attiecas iespējamā apiešana, ir ĶTR izcelsmes ar roku darbināmi paliktņu autokrāvēji un to galvenās daļas, t. i., šasija un hidraulika, ko pašlaik klasificē ar kombinētās nomenklatūras (KN) kodiem ex 8427 90 00 un ex 8431 20 00 (Taric kodi 8427900019 un 8431200019). Ar roku darbināmi paliktņu autokrāvēji ir autokrāvēji ar riteņiem, kas atbalsta dakšu cēlējsviras, lai pārkrautu paliktņus, un ir paredzēti tam, lai tos uz gludas, līdzenas, cietas virsmas manuāli grūstu, vilktu un stūrētu blakus ejošs operators, izmantojot šarnīrveida stūres grozīkli. Ar roku darbināmi paliktņu autokrāvēji ir paredzēti tikai tam, lai, paceļot un nolaižot stūres grozīkli, paceltu kravu līdz transportēšanai piemērotam augstumam, un tiem nav nekādu citu papildu funkciju vai izmantojumu, piemēram, i) pārvietot un pacelt kravas, lai novietotu tās augstāk vai palīdzētu tās sakraut glabāšanai (pacēlāji), ii) sakraut vienu paliktni virs otra (krāvēji), iii) pacelt kravu līdz darba virsmai (šķērveida pacēlāji) vai iv) pacelt un nosvērt kravas (svēršanas platformas).

         1.3.2.   Izmeklējamais ražojums

               (11)

               Izmeklējamais ražojums ir tas pats ražojums, kas definēts iepriekšējā apsvērumā, bet to importējot uzrāda kopā ar tā saukto “svara rādījumu sistēmu”, kas ietver svēršanas mehānismu, kurš nav iebūvēts šasijā, un to pašlaik klasificē ar tiem pašiem KN kodiem, kuri attiecas uz attiecīgo ražojumu, bet ar citiem Taric kodiem (8427900030 un 8431200050), kā arī tam ir ĶTR izcelsme.

               (12)

               Uzsākšanas posmā svara rādījumu sistēmai noteica kļūdas iespējamību 1 % apmērā no kravas vai vairāk. Tomēr izmeklēšanā konstatēja, ka svara rādījumu sistēmas precizitāte nav būtisks raksturlielums izmeklējamā ražojuma nošķiršanai no ar roku darbināmiem paliktņu autokrāvējiem. Proti, kā analizēts 54.–59. apsvērumā turpmāk, izmeklējamā ražojuma svēršanas mehānisms neizmaina izmeklējamā ražojuma būtiskos raksturlielumus, piemēram, konstrukciju un lietojumu, kā dēļ tas varētu atšķirties no attiecīgā ražojuma.

         1.4.   Uzsākšana

               (13)

               Kad Komisija pēc dalībvalstu informēšanas bija konstatējusi, ka ir pieejami pietiekami prima facie pierādījumi, lai uzsāktu izmeklēšanu saskaņā ar pamatregulas 13. panta 3. punktu un 14. panta 5. punktu, tā pieņēma lēmumu izmeklēt spēkā esošo pasākumu iespējamo apiešanu un paredzēt izmeklējamā ražojuma importa reģistrēšanu.

               (14)

               Izmeklēšanu uzsāka ar Komisijas 2015. gada 15. decembra Īstenošanas regulu (ES) 2015/2346 (8) (“uzsākšanas regula”).

         1.5.   Izmeklēšana

               (15)

               Komisija oficiāli paziņoja par izmeklēšanas uzsākšanu ĶTR iestādēm, šīs valsts ražotājiem eksportētājiem, zināmajiem ieinteresētajiem importētājiem Savienībā un Savienības ražošanas nozarei.

               (16)

               ĶTR ražotājiem eksportētājiem un zināmajiem importētājiem Savienībā tika nosūtītas anketas.

               (17)

               Ieinteresētajām personām deva iespēju uzsākšanas regulā noteiktajā termiņā rakstiski darīt zināmu savu viedokli un lūgt, lai tās uzklausa. Visas personas tika informētas, ka nesadarbošanās gadījumā var tikt piemērots pamatregulas 18. pants un konstatējumiem var tikt izmantoti pieejamie fakti.

               (18)

               Viens ĶTR ražotājs eksportētājs atsaucās un iesniedza komentārus, bet neiesniedza atbildes uz ražotājiem eksportētājiem paredzētās anketas jautājumiem. Pēc tam tika atzīts, ka šis ražotājs nesadarbojas (26. apsvērums turpmāk).

               (19)

               Trīs importētāji iesniedza Komisijai atbildes uz anketas jautājumiem.

               (20)

               Viens Savienībā reģistrēts svara rādījumu sistēmu piegādātājs iesūtīja rakstisku iesniegumu ar savu viedokli par izmeklēšanu.

               (21)

               Komisija īstenoja pārbaudes apmeklējumus turpmāk norādīto uzņēmumu telpās.

                           —

                           Savienības ražotājs: P.R. Industrial s.r.l., 53031 Casole d'Elsa, Siena, Itālija.

                           —

                           Importētājs Savienībā: Hyster-Yale Nederland b.v., 6541 CN Nijmegen, Nīderlande.

         1.6.   Izmeklēšanas periods un pārskata periods

               (22)

               Izmeklēšanas periods aptvēra laika posmu no 2011. gada 1. janvāra līdz 2015. gada 30. septembrim. Par izmeklēšanas periodu apkopoja datus, lai cita starpā izmeklētu iespējamās izmaiņas tirdzniecības modelī.

               (23)

               Sīkākus datus apkopoja par pārskata periodu no 2014. gada 1. oktobra līdz 2015. gada 30. septembrim, lai izpētītu, vai imports mazina spēkā esošo antidempinga pasākumu koriģējošo ietekmi, un iespējamā dempinga esību.

         2.   IZMEKLĒŠANAS REZULTĀTI

   2.1.   Vispārēji apsvērumi

               (24)

               Saskaņā ar pamatregulas 13. panta 1. punktu iespējamo apiešanu novērtēja, secīgi analizējot:

                           —

                           vai ir izmainījies tirdzniecības modelis starp ĶTR un Savienību,

                           —

                           vai šīs izmaiņas izriet no prakses, procesa vai darba, kam bez spēkā esošo antidempinga pasākumu piemērošanas nav cita pietiekama cēloņa vai ekonomiskā pamatojuma,

                           —

                           vai ir pierādījumi, ka spēkā esošo antidempinga pasākumu koriģējošā ietekme mazinās izmeklējamā ražojuma cenu un/vai daudzumu izteiksmē,

                           —

                           un vai ir pierādījumi par dempingu saistībā ar attiecīgajam ražojumam agrāk noteiktajām normālajām vērtībām.

         2.2.   Sadarbība

               (25)

               Neviens no zināmajiem ražotājiem eksportētājiem, kas veic uzņēmējdarbību ĶTR, izmeklēšanā nesadarbojās un nepieprasīja atbrīvojumu no iespējamā spēkā esošo pasākumu darbības jomas paplašinājuma (neatbildēja uz nosūtītās anketas jautājumiem).

               (26)

               Tomēr, kā paskaidrots 18. apsvērumā, Noblelift pēc uzsākšanas iesniedza piezīmes, bet nesniedza atbildi uz anketas jautājumiem, un, pamatojoties uz pamatregulas 18. pantu, tika atzīts, ka tas nesadarbojas.

               (27)

               Tādēļ Komisija nevarēja tieši pārbaudīt iespējamās apiešanas būtību tās izcelsmes vietā.

               (28)

               Tādējādi konstatējumi par iespējamās apiešanas novērtējumu, kā sīki izklāstīts 24. apsvērumā, bija jāizdara, balstoties uz pieejamajiem faktiem saskaņā ar pamatregulas 18. pantu.

               (29)

               Proti, konstatējumi tika izdarīti, balstoties uz informāciju, kas tika apkopota no importētājiem, kuri sadarbojās, no Eurostat statistikas datiem un pieprasījuma. Attiecīgos gadījumos ņēma vērā arī ražotāja eksportētāja, kurš atsaucās, iesniegtās piezīmes.

         2.3.   Tirdzniecības modeļa izmaiņas

               (30)

               Tā kā ražotāji eksportētāji nesadarbojās, importa apjomus noteica, balstoties uz Eurostat statistikas datiem un informāciju, ko sniedza trīs importētāji, kuri sadarbojās, un pieteikuma iesniedzēji.

               (31)

               Turklāt tirdzniecības modeļa izmaiņu analīzē izmantoto datu pamatā ir informācija par nokomplektētu autokrāvēju importu. Spēkā esošie antidempinga pasākumi ir piemērojami gan ar roku darbināmiem paliktņu autokrāvējiem, gan to galvenajām daļām (t. i., šasijai un hidraulikai). Saskaņā ar Eurostat datiem tā saukto galveno daļu imports no ĶTR Savienībā notiek nenozīmīgā apjomā vai nenotiek vispār.

               (32)

               Visbeidzot, Taric kods, ar kuru tika importēts izmeklējamais ražojums, attiecās arī uz citu veidu autokrāvēju importu, t. i., svēršanas platformu, pacēlāju, krāvēju un šķērveida pacēlāju importu, kas atšķiras no attiecīgā ražojuma.

               (33)

               Turpmākajā tabulā ir redzami ar roku darbināmu paliktņu autokrāvēju un “citu autokrāvēju”, tostarp izmeklējamā ražojuma, importa apjomi, balstoties uz Eurostat datiem izmeklēšanas periodā.

                  1. tabula

                           Imports ES (gab.)

                           2011. g.

                           2012. g.

                           2013. g.

                           2014. g.

                           Pārskata periodā

                           Ar roku darbināmi paliktņu autokrāvēji

                           573 400

                           575 607

                           236 340

                           113 753

                           96 115

                              indekss

                              100

                              100

                              41

                              20

                              17

                           Citi autokrāvēji

                           231 949

                           217 045

                           161 542

                           275 632

                           355 844

                              indekss

                              100

                              94

                              70

                              119

                              153

                              Avots: Eurostat.

               (34)

               Šie dati liecina, ka ar roku darbināmu paliktņu autokrāvēju imports izmeklēšanas periodā samazinājās par vairāk nekā 80 %. Vislielākais samazinājums ir vērojams laikā no 2012. līdz 2013. gadam (par 60 %). Šī tendence turpinājās arī turpmākos gados, tikai mazākā mērā.

               (35)

               Samazinājums 2013. gadā notika pēc 5. apsvērumā iepriekš minētās starpposma pārskatīšanas pabeigšanas 2013. gada aprīlī, kuras rezultātā tika palielināts antidempinga maksājums ĶTR ar roku darbināmiem paliktņu autokrāvējiem, nosakot vienotu valsts mēroga maksājumu 70,8 % apmērā.

               (36)

               Savukārt “citu autokrāvēju”, tostarp izmeklējamā ražojuma, imports 2014. gadā un pārskata periodā pieauga par vairāk nekā 50 % salīdzinājumā ar izmeklēšanas perioda sākumu. Šīs tirdzniecības modeļa izmaiņas lielā mērā norisinājās paralēli ar roku darbināmu paliktņu autokrāvēju importa būtiskajam samazinājumam.

               (37)

               Lai gan pēc Eurostat datiem nebija iespējams noteikt izmeklējamā ražojuma importa apjomus, izmeklēšanas laikā apkopotā informācija ietvēra noteiktas liecības, ka šo “citu autokrāvēju” importa pieaugumu faktiski varētu attiecināt uz izmeklējamā ražojuma importa pieaugumu.

               (38)

               Pirmkārt, ar roku darbināmu paliktņu autokrāvēju importa būtiskais samazinājums un “citu autokrāvēju”, tostarp izmeklējamā ražojuma, importa būtiskais pieaugums sakrita ar antidempinga maksājuma būtisko palielinājumu 2013. gadā.

               (39)

               Otrkārt, pieteikuma iesniedzēji sniedza informāciju, ka neilgi pēc antidempinga maksājuma palielināšanās vairāki importētāji iesniedza saistošās izziņas par tarifu pieteikumiem muitas iestādēm Vācijā un Čehijas Republikā, pieprasot, lai uz izmeklējamo ražojumu tiktu attiecināts Taric kods “citiem autokrāvējiem”, kam nepiemēro antidempinga maksājumu. Šādu pieprasījumu iesniegšana uzreiz pēc antidempinga maksājumu palielināšanas liek domāt, ka tos iesniedza tikai tādēļ, lai izvairītos no augstākiem antidempinga maksājumiem.

               (40)

               Treškārt, tā kā Eurostat statistikas datos izmeklējamā ražojuma imports netiek nošķirts, arī tirdzniecības modeļa izmaiņu analīze balstījās uz informāciju, ko sniedza trīs importētāji, kuri sadarbojās.

               (41)

               Šie trīs importētāji, kuri sadarbojās, pārstāvēja no 2 % līdz 7 % no izmeklējamā ražojuma un citu autokrāvēju importa salīdzinājumā ar kopējo “citu autokrāvēju” apjomu, ko reģistrējis Eurostat, un no 1 % līdz 6 % no kopējā ar roku darbināmu paliktņu autokrāvēju un “citu autokrāvēju” importa pārskata periodā.

               (42)

               Izmeklēšanas periodā šo importētāju importētais apjoms mainījās, kā parādīts turpmāk.

                  2. tabula

                           Importētāju, kas sadarbojās, importa apjomi no ĶTR (indekss)

                           2011. g.

                           2012. g.

                           2013. g.

                           2014. g.

                           Pārskata periodā

                              Attiecīgais ražojums

                              100

                              111

                              31

                              2

                              4

                              Izmeklējamais ražojums

                              100

                              350

                              2 800

                              97 133

                              100 500

                              Citi autokrāvēji

                              100

                              82

                              71

                              93

                              103

                              Avots: atbildes importētāju anketās.

               (43)

               Informācija, ko sniedza importētāji, kuri sadarbojās, apstiprināja, ka importētāji palielināja izmeklējamā ražojuma iegādes no ĶTR izmeklēšanas periodā, savukārt ar roku darbināmu paliktņu autokrāvēju imports paralēli samazinājās. Lai gan izmeklējamais ražojums tika importēts jau 2011. un 2012. gadā, kad tika paplašināta pasākumu darbības joma saskaņā ar 4. apsvērumā minēto termiņbeigu pārskatīšanu, daudz izteiktāk šāds imports pieauga 2013. gadā pēc antidempinga maksājuma likmes paaugstināšanas. Vislielākais pieaugums bija vērojams 2014. gadā, kad importa apjomi sasniedza apmēru, kas ievērojami pārsniedza 2011. gada līmeni, un pārskata periodā tas pieauga vēl vairāk. Paralēli ar roku darbināmu paliktņu autokrāvēju imports 2014. gadā un pārskata periodā gandrīz izsīka. To pašu tendenci varēja novērot Eurostat datos, proti, “citu autokrāvēju” importa lielākais pieaugums arī bija vērojams 2014. gadā.

               (44)

               Savukārt “citu autokrāvēju”, izņemot izmeklējamā ražojuma, importa apjomi gandrīz nemaz nemainījās (izmaiņas izmeklēšanas period bija 3 %), un to kopējais vienību skaits saglabājās ļoti neliels salīdzinājumā ar izmeklējamā ražojuma importa apjomiem (33. apsvērums iepriekš).

               (45)

               Ceturtkārt, kā secināts 52.–59. apsvērumā turpmāk, izmeklējamajam ražojumam ir tādi paši pamata raksturlielumi un galalietojumi kā ar roku darbināmiem paliktņu autokrāvējiem un tie ir savstarpēji aizstājami, savukārt visus pārējos autokrāvējus izmanto atšķirīgiem mērķiem un ar tiem nevar aizstāt ar roku darbināmus paliktņu autokrāvējus.

               (46)

               Tādējādi tika konstatēts, ka Eurostat datos novēroto “citu autokrāvēju” importa pieaugumu noteica izmeklējamā ražojuma importa pieaugums. Šajā saistībā, balstoties uz importa datiem, tika aprēķināts, ka izmeklējamā ražojuma importēto vienību skaits palielinājās par aptuveni 110 000 vienībām laikā no 2013. līdz 2014. gadam, proti, aptuveni 70 % pieaugums, kas laikā no 2014. gada līdz pārskata periodam turpināja pieaugt un palielinājās par vairāk nekā 80 000 vienību, proti, par aptuveni 30 %. Izmeklēšanas perioda iepriekšējos gados importa tendence pat samazinājās.

               (47)

               Tādēļ, tā kā Ķīnas ražotāji eksportētāji nesadarbojās, tika konstatēts, ka notika tirdzniecības modeļa izmaiņas pamatregulas 13. panta 1. punkta izpratnē.

         2.4.   Apiešanas prakses būtība

               (48)

               Pieteikuma iesniedzēji apgalvoja, ka apiešanas prakse ietver nedaudz pārveidotu ražojumu importēšanu, ražojumā vienkārši iekļaujot šasijā neiebūvētu “svara rādījumu sistēmu”, kuras kļūdas iespējamība ir 1 % apmērā no kravas vai vairāk. Šos ražojumus pie importēšanas kļūdaini deklarē pie svēršanas platformām.

               (49)

               Pieteikuma iesniedzēji argumentēja, ka izmeklējamais ražojums atšķiras no svēršanas platformām, jo izmeklējamā ražojuma svēršanas mehānisms ir daudz vienkāršāks par svēršanas platformu svēršanas mehānismu un nenodrošina precīzus rezultātus. Tāpat viņi arī argumentēja, ka būtiski atšķiras abu ražojumu konstrukcija.

         2.4.1.   Svēršanas platformas

               (50)

               Saskaņā ar pasākumu darbības jomas precizēšanu, izslēdzot konkrētus ražojumus, starp kuriem bija arī 2. apsvērumā minētās svēršanas platformas, izmeklēšanā atklāja, ka svēršanas platformu svaru ierīce ir iebūvēta šasijā, proti, dakšās. Tādējādi svēršanas platformu svaru ierīce sastāv no ļoti precīziem kravas sensoriem (vai šūnām), kas atrodas dakšās. Attiecīgi dakšas sastāv no divām daļām. Sensori ir uzmontēti un atrodas zemākajā daļā. Augšējā daļa uzguļas uz sensoriem. Šis mehānisms nodrošina uz dakšām novietota svara precīzu un rūpīgu mērījumu.

               (51)

               Aprīkojums ir trausls un tam ir nepieciešama periodiska kalibrēšana. Atšķirībā no attiecīgā ražojuma un izmeklējamā ražojuma šī sistēma nav paredzēta intensīvai celšanai un kraušanai, jo tādējādi svaru ierīce tiktu sabojāta. Turklāt atšķirībā no attiecīgā ražojuma un izmeklējamā ražojuma svēršanas platformu izmantošanai ir nepieciešama īpaša apmācība.

         2.4.2.   Izmeklējamais ražojums

               (52)

               Izmeklēšanā konstatēja, ka izmeklējamajam ražojumam ir būtībā tāda pati konstrukcija un lietojums kā ar roku darbināmiem paliktņu autokrāvējiem, kas ir autokrāvēji ar riteņiem, kuri atbalsta dakšu cēlējsviras, lai pārkrautu paliktņus, un ir paredzēti tam, lai tos uz gludas, līdzenas, cietas virsmas manuāli grūstu, vilktu un stūrētu blakus ejošs operators, izmantojot šarnīrveida stūres grozīkli. Šie autokrāvēji ir paredzēti tam, lai, paceļot un nolaižot stūres grozīkli, paceltu kravu līdz transportēšanai piemērotam augstumam.

               (53)

               Izmeklējamais ražojums ir papildus aprīkots ar svaru ierīci (vai nu mehānisku, vai elektronisku). Tomēr šī ierīce nav iebūvēta šasijā, un dakšas sastāv tikai no vienas daļas, tieši tāpat kā attiecīgajam ražojumam. Tā vietā svaru ierīce ir uzmontēta tieši uz ar roku darbināmā paliktņu autokrāvēja konstrukcijas, un to var noņemt, neizmainot ar roku darbināmo paliktņu autokrāvēju konstrukciju un lietojumu. Bez svaru ierīces izmeklējamais ražojums neatšķiras no ar roku darbināmiem paliktņu autokrāvējiem un to izmanto tieši tādiem pašiem mērķiem, kādiem izmanto ar roku darbināmus paliktņu autokrāvējus.

               (54)

               Turklāt izmeklējamā ražojuma svaru ierīce sniedz tikai aptuvenu svara rādījumu, dažos gadījumos ar ievērojamu kļūdas iespējamību. Izmeklēšanā atklājās, ka pretēji uzsākšanas posmā apgalvotajam svaru ierīces precizitāte nav izmeklējamā ražojuma būtisks raksturlielums salīdzinājumā ar attiecīgo ražojumu. Pat ar precīzu svara rādījuma sistēmu izmeklējamajam ražojumam un ar roku darbināmiem paliktņu autokrāvējiem ir kopīgi vieni un tie paši raksturlielumi, proti, vienāda konstrukcija un lietojums.

               (55)

               Tas atšķiras no svēršanas platformu galvenajiem raksturlielumiem, kam, kā aprakstīts iepriekš, ir sarežģītas un dārgas svaru ierīces, kuras iebūvētas šasijā (proti, dakšās), un šajā nolūkā arī ir nepieciešama atšķirīga dakšu konstrukcija. Svēršanas platformu svara ierīces nevar noņemt, un tās rāda precīzas un noteiktas vērtības. Svēršanas platformu tehnoloģija un ražošanas procesi būtiski atšķiras no izmeklējamā ražojuma tehnoloģijas un ražošanas procesiem.

               (56)

               Izmeklēšanas laikā tika konstatēts, ka ir divas atšķirīgas svaru ierīces, proti, mehāniskā un elektroniskā. Elektroniskā svaru ierīce, šķiet, sniedz precīzākus svara datus nekā mehāniskā svaru ierīce.

               (57)

               Ražotājs eksportētājs, kas pēc uzsākšanas iesniedza piezīmes, argumentēja, ka tas eksportē ar roku darbināmus paliktņu autokrāvējus ar šasijā iebūvētu patentētu elektronisku svēršanas mehānismu. Šim svēršanas mehānismam esot “laba svēršanas precizitāte”, un tas atbilstot klientu prasībām. Turklāt šis ražotājs eksportētājs argumentēja, ka svēršanas precizitātes definīcija uzsākšanas posmā, proti, “kļūdas iespējamība 1 % apmērā no kravas vai vairāk”, nav atbilstīga, jo atsaucas tikai uz “kravu”, savukārt svēršanas precizitāti var panākt tikai ar kravām, kas sver vismaz 100 kg.

               (58)

               Tādējādi ražotājs eksportētājs argumentēja, ka izmeklējamā ražojuma definīcija būtu jāgroza, atsaucoties tikai uz “mehāniskajiem svēršanas mehānismiem” un svītrojot 1 % slieksni no definīcijas.

               (59)

               Tomēr pretēji apgalvotajam svēršanas mehānisms bija vienkārši uzmontēts uz ar roku darbināmā paliktņu autokrāvēja konstrukcijas un tādējādi nebija iebūvēts šasijā, proti, dakšās. Svēršanas mehānismu varēja tirgot atsevišķi. Lai gan ierīce patiešām sniedza precīzāku svara rādījumu nekā mehāniskās svaru ierīces, šā uzņēmuma eksportēto autokrāvēju konstrukcija vienalga ir tāda pati kā ar roku darbināmu paliktņu autokrāvēju konstrukcija. Tādēļ tika uzskatīts, ka šī ierīce neizmaina ar roku darbināmu paliktņu autokrāvēju raksturlielumus un ietilpst izmeklējamā ražojuma definīcijā.

         2.4.3.   Secinājums par apiešanas prakses esību

               (60)

               Izmeklēšanā konstatēja, ka izmeklējamais ražojums ir skaidri nošķirams no svēršanas platformām, jo tam nav tādu pašu pamata raksturlielumu vai galalietojumu. Šie ražojumi nav savstarpēji aizvietojami.

               (61)

               Savukārt izmeklējamajam ražojumam ir tādi paši raksturlielumi un galalietojumi kā ar roku darbināmiem paliktņu autokrāvējiem. Tiem piestiprinātā svaru ierīce neizmaina to raksturlielumus, un tā jebkurā gadījumā ir noņemama. Abus ražojumus pamatā izmanto vienam un tam pašam mērķim, proti, kravu pacelšanai transportēšanas vajadzībām, un svara rādīšanas funkcija netiek uzskatīta par būtisku raksturlielumu.

               (62)

               Tādēļ var secināt, ka apiešanas prakse ietver izmeklējamā ražojuma importēšanu.

         2.5.   Nepietiekams cēlonis vai ekonomiskais pamatojums

               (63)

               Kā minēts iepriekš 34.–46. apsvērumā, apjoms būtiski pieauga pēc augstākas maksājuma likmes piemērošanas 2013. gadā. Tā kā izmeklējamo ražojumu un ar roku darbināmus paliktņu autokrāvējus uzskata par savstarpēji aizvietojamiem, šai darbībai nav nekāda cita acīmredzama ekonomiska pamatojuma kā vien antidempinga maksājuma apiešana.

               (64)

               Pieteikuma iesniedzēji norādīja, ka izmeklējamā ražojuma importēšanas vienīgais nolūks bija izvairīties no maksājumiem. Viņi atsaucās uz to, ka viens eksportētājs savā brošūrā izmeklējamo ražojumu piedāvāja kā “atbrīvotu no antidempinga maksājuma” ražojumu, bet kāds cits ražotājs eksportētājs ieteica pēc importēšanas svaru ierīci noņemt.

               (65)

               Ražotājs eksportētājs, kas pieprasīja grozīt izmeklējamā ražojuma definīciju, kā paskaidrots 58. apsvērumā, arī argumentēja, ka viņa eksportētā ražojuma veids tika izstrādāts un eksportēts pirms antidempinga maksājuma palielināšanās un ka viņam nebija nekādas motivācijas apiet šo maksājumu. Ražotājs eksportētājs arī apgalvoja, ka viņa eksportētā ražojuma veida eksports veido tikai mazu daļu no izmeklējamā ražojuma kopējā eksporta, bet šiem apgalvojumiem nepievienoja nekādus pierādījumus, kā arī neatbildēja uz anketas jautājumiem, tādēļ nebija iespējams noteikt un pārbaudīt šā eksporta apjomus un datumus.

               (66)

               Balstoties uz pieejamo informāciju no importētājiem, kas sadarbojās, patiešām var redzēt, ka izmeklējamā ražojuma imports sākās pirms 2013. gada. Tomēr būtisks pieaugums sākās pēc antidempinga maksājuma paaugstināšanas 2013. gadā. Tādēļ var uzskatīt, ka izmaiņas tirdzniecības modelī notika tikai pēc 2013. gada. Šīm tirdzniecības modeļa izmaiņām nav konstatējams neviens cits acīmredzams ekonomiskais pamatojums kā vien maksājuma piemērošana.

               (67)

               Viens ar roku darbināmu paliktņu autokrāvēju un izmeklējamā ražojuma importētājs un viens izmeklējamajā ražojumā izmantoto svara rādījuma sistēmu piegādātājs apgalvoja, ka ir pieprasījums pēc autokrāvējiem, kas aprīkoti ar šāda veida svara rādījuma sistēmu ar mazāku precizitāti, jo konkrētiem lietojumiem (piemēram, atkritumu kravas pārbaudīšanai, kravas automašīnu pārmērīgas uzkraušanas novēršanai, vairumtirgotājiem konkrētām darbību nozarēm) pietiek tikai ar kopējās kravas aptuvenu aplēsi.

               (68)

               Tomēr tas, ka izmeklējamā ražojuma imports sākās tikai pēc antidempinga maksājuma paaugstināšanas un ka tajā pašā laikā būtiski samazinājās ar roku darbināmu paliktņu autokrāvēju imports, kas pārskata periodā gandrīz izsīka, parāda, ka izmeklējamā ražojuma imports neapgādā jaunu tirgu, bet faktiski lielā mērā aizstāj ar roku darbināmu paliktņu autokrāvēju importu. Laika sakritība ar antidempinga maksājuma palielināšanās laiku parāda, ka izmeklējamā ražojuma importa pieauguma mērķis faktiski bija izvairīšanās no antidempinga maksājuma. Tādēļ minētais arguments bija jānoraida.

         2.6.   Maksājuma koriģējošās ietekmes mazināšana līdzīgā ražojuma cenu un/vai daudzumu izteiksmē

               (69)

               Kā paskaidrots 46. apsvērumā, izmeklējamā ražojuma importēto vienību skaits laikā no 2013. līdz 2014. gadam palielinājās par aptuveni 110 000 vienībām, proti, pieaugums bija aptuveni 70 %, bet laikā no 2014. gada līdz pārskata periodam tas turpināja pieaugt un palielinājās par vairāk nekā 80 000 vienību, proti, par aptuveni 30 %. Šis pieaugums tiek uzskatīts par nozīmīgu. Kopā šis imports veidoja aptuveni 42 % no kopējā autokrāvēju importa pārskata periodā. Turklāt “citi autokrāvēji” 2011. gadā veidoja aptuveni 30 % no visiem autokrāvējiem, kas importēti no ĶTR, savukārt pārskata periodā šī attiecība palielinājās līdz aptuveni 79 %.

               (70)

               Lai noteiktu, vai maksājuma koriģējošā ietekme ir mazināta cenu izteiksmē, saskaņā ar pamatregulas 13. panta 1. punktu tika noskaidrots, vai izmeklējamā ražojuma importa cenas ir zemākas par Savienības ražošanas nozarei kaitējumu neradošo cenu, kā noteikts iepriekšējās izmeklēšanās. Pēdējā termiņbeigu pārskatīšanā, kas tika pabeigta 2011. gadā, kā minēts 4. apsvērumā iepriekš, sākotnējā izmeklēšanā noteiktā kaitējumu neradošā cena tika pārrēķināta. Šo mērķa cenu izmantoja, veicot salīdzinājumu ar ĶTR izcelsmes eksporta vidējo svērto cenu pārskata periodā, kuru noteica, balstoties uz informāciju, ko sniedza importētāji, kuri sadarbojās. Šis salīdzinājums atklāja būtiski zemāku cenu pārskata periodā.

               (71)

               Ņemot vērā iepriekš izklāstīto un izmeklējamā ražojuma būtiskos importa apjomus, kas noteikti pārskata periodā, tika secināts, ka spēkā esošo pasākumu koriģējošā ietekme tiek mazināta gan daudzumu, gan cenu izteiksmē.

         2.7.   Pierādījumi par dempingu saistībā ar attiecīgajam ražojumam agrāk noteiktajām normālajām vērtībām

               (72)

               Attiecīgā ražojuma normālā vērtība pēdējo reizi tika noteikta starpposma pārskatīšanā, ko pabeidza 2013. gadā, kā minēts 5. apsvērumā iepriekš.

               (73)

               Lai noteiktu, vai pārskata periodā pastāvēja dempings, izmeklējamā ražojuma vidējās importa cenas, ko norādīja importētāji, kuri sadarbojās, tika salīdzinātas ar attiecīgā ražojuma normālo vērtību, kas tika noteikta starpposma pārskatīšanā.

               (74)

               Importa cenas koriģēja EXW līmenī, balstoties uz informāciju, ko sniedza importētāji, kuri sadarbojās. Importa cenas arī koriģēja, lai ņemtu vērā fizisko raksturlielumu atšķirības, t. i., ar roku darbināmos paliktņu autokrāvējos integrēto svaru ierīci.

               (75)

               Salīdzinājums liecināja par būtisku dempingu. Tas skaidri parāda dempinga esību, salīdzinot pašreizējās cenas izmeklējamā ražojuma importam no ĶTR ar normālo vērtību, kas noteikta iepriekš saskaņā ar pamatregulas 13. panta 1. punktu.

         3.   PASĀKUMI

               (76)

               Ņemot vērā iepriekš izklāstītos konstatējumus, tika secināts, ka galīgais antidempinga maksājums, kas piemērots ĶTR izcelsmes ar roku darbināmiem paliktņu autokrāvējiem, tiek apiets ar nedaudz pārveidotu ĶTR izcelsmes ar roku darbināmu paliktņu autokrāvēju importu, kuros integrēta svara rādījuma sistēma, kas nav iebūvēta šasijā (dakšās).

               (77)

               Tādēļ saskaņā ar pamatregulas 13. panta 1. punktu antidempinga pasākumi, kas ir spēkā attiecībā uz ĶTR izcelsmes ar roku darbināmu paliktņu autokrāvēju importu, būtu jāattiecina arī uz tādu ĶTR izcelsmes ar roku darbināmu paliktņu autokrāvēju importu, kuri aprīkoti ar “svara rādījuma sistēmu”, kas ietver svēršanas mehānismu, kurš nav iebūvēts šasijā.

               (78)

               Saskaņā ar pamatregulas 13. panta 3. punktu un 14. panta 5. punktu, kur noteikts, ka jebkuram paplašinātam pasākumam ir jāattiecas uz importu Savienībā saskaņā ar uzsākšanas regulā noteikto reģistrāciju, antidempinga maksājums būtu jāiekasē par Savienībā importētiem ĶTR izcelsmes ar roku darbināmiem paliktņu autokrāvējiem ar “svara rādījuma sistēmu”, kas ietver svēršanas mehānismu, kurš nav iebūvēts šasijā.

         4.   ATBRĪVOJUMA PIEPRASĪJUMI

               (79)

               Tā kā Ķīnas ražotāji eksportētāji neiesniedza pieprasījumus, netika piešķirts nekāds atbrīvojums.

         5.   INFORMĀCIJAS SNIEGŠANA

               (80)

               Visas ieinteresētās personas saņēma informāciju par pamatfaktiem un apsvērumiem, kuru rezultātā izdarīja iepriekš izklāstītos secinājumus, un bija aicinātas sniegt piezīmes. Piezīmes netika saņemtas.

               (81)

               Šajā regulā paredzētie pasākumi atbilst atzinumam, ko sniegusi saskaņā ar pamatregulas 15. panta 1. punktu izveidotā komiteja,

         IR PIEŅĒMUSI ŠO REGULU.
   1. pants
   1.   Galīgais antidempinga maksājums, kurš ar Īstenošanas regulu (ES) Nr. 372/2013 tiek piemērots Ķīnas Tautas Republikas izcelsmes ar roku darbināmu paliktņu autokrāvēju un to galveno daļu, t. i., šasijas un hidraulikas, importam, ko pašlaik klasificē ar KN kodiem ex 8427 90 00 (Taric kodi 8427900011 un 8427900019) un ex 8431 20 00 (Taric kodi 8431200011 un 8431200019), tiek attiecināts arī uz to pašu ražojumu, kuru pašlaik klasificē ar Taric kodiem 8427900030 un 8431200050 un pie importēšanas uzrāda ar tā saukto “svara rādījuma sistēmu”, kas ietver svēršanas mehānismu, kurš nav iebūvēts šasijā.
   2.   Saskaņā ar šā panta 1. punktu attiecināto maksājumu iekasē, Savienībā importējot ar roku darbināmus paliktņu autokrāvējus un to galvenās daļas, t. i., šasiju un hidrauliku, ko reģistrē saskaņā ar Īstenošanas regulas (ES) 2015/2346 2. pantu un Regulas (ES) 2016/1036 13. panta 3. punktu un 14. panta 5. punktu.
   3.   Ja vien nav noteikts citādi, piemēro spēkā esošos noteikumus par muitas nodokļiem.
   2. pants
   1.   Pieprasījumus par atbrīvojumu no maksājuma, kas attiecināts saskaņā ar 1. pantu, sagatavo rakstiski kādā no Eiropas Savienības oficiālajām valodām, un tos paraksta persona, kura ir pilnvarota pārstāvēt struktūru, kas pieprasa atbrīvojumu. Pieprasījums jānosūta uz šo adresi:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

         2.   Saskaņā ar Regulas (ES) 2016/1036 13. panta 4. punktu Komisija var ar lēmumu atļaut no maksājuma, kas attiecināts ar šīs regulas 1. pantu, atbrīvot tādu uzņēmumu importu, kuri neapiet antidempinga pasākumus, kas piemēroti ar Padomes Īstenošanas regulu (ES) Nr. 372/2013.
   3. pants
   Muitas iestādēm ir jāpārtrauc importa reģistrēšana saskaņā ar Regulas (ES) 2015/2346 2. pantu.
   4. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 8. augustā

            Komisijas vārdā –

            priekšsēdētājs

         Jean-Claude JUNCKER

      (1)  Eiropas Parlamenta un Padomes 2016. gada 8. jūnija Regula (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (OV L 176, 30.6.2016., 21. lpp.).

      (2)  Padomes 2005. gada 18. jūlija Regula (EK) Nr. 1174/2005, ar ko nosaka galīgo antidempinga maksājumu un galīgi iekasē pagaidu maksājumu, kas noteikts tādu ar roku darbināmu paliktņu autokrāvēju un to galveno daļu importam, kuru izcelsme ir Ķīnas Tautas Republikā (OV L 189, 21.7.2005., 1. lpp.).

      (3)  Padomes 2008. gada 17. jūlija Regula (EK) Nr. 684/2008, ar ko precizē jomu antidempinga pasākumiem, kuri saskaņā ar Regulu (EK) Nr. 1174/2005 piemēroti tādu ar roku darbināmu paliktņu autokrāvēju un to galveno daļu importam, kuru izcelsme ir Ķīnas Tautas Republikā (OV L 192, 19.7.2008., 1. lpp.).

      (4)  Padomes 2009. gada 11. jūnija Regula (EK) Nr. 499/2009, ar kuru galīgo antidempinga maksājumu, kas ar Regulu (EK) Nr. 1174/2005 noteikts Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam, attiecina uz šā paša ražojuma importu, to nosūtot no Taizemes un deklarējot vai nedeklarējot kā Taizemes izcelsmes ražojumu (OV L 151, 16.6.2009., 1. lpp.).

      (5)  Padomes 2011. gada 10. oktobra Īstenošanas regula (ES) Nr. 1008/2011, ar ko pēc termiņa beigu pārskata saskaņā ar Regulas (EK) Nr. 1225/2009 11. panta 2. punktu uzliek galīgo antidempinga maksājumu, ko piemēro Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam un ko attiecina arī uz tādu ar roku darbināmu paliktņu autokrāvēju un to galveno daļu importu, kuras nosūtītas no Taizemes, neatkarīgi no tā, vai Taizeme ir deklarēta kā šo ražojumu izcelsmes valsts (OV L 268, 13.10.2011., 1. lpp.).

      (6)  Padomes 2013. gada 22. aprīļa Īstenošanas regula (ES) Nr. 372/2013, ar ko pēc daļējas starpposma pārskatīšanas atbilstīgi Regulas (EK) Nr. 1225/2009 11. panta 3. punktam groza Īstenošanas regulu (ES) Nr. 1008/2011, ar kuru uzliek galīgo antidempinga maksājumu, ko piemēro Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam (OV L 112, 24.4.2013., 1. lpp.).

      (7)  Komisijas 2014. gada 4. septembra Īstenošanas regula (ES) Nr. 946/2014, ar kuru pēc pārskatīšanas saistībā ar “jaunu eksportētāju”, kura veikta atbilstīgi Padomes Regulas (EK) Nr. 1225/2009 11. panta 4. punktam, groza Padomes Īstenošanas regulu (ES) Nr. 1008/2011, ar ko uzliek galīgo antidempinga maksājumu, ko piemēro Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam (OV L 265, 5.9.2014., 7. lpp.).

      (8)  Komisijas 2015. gada 15. decembra Īstenošanas regula (ES) 2015/2346, ar kuru sāk izmeklēšanu attiecībā uz iespējamību, ka antidempinga pasākumi, kuri ar Padomes Īstenošanas regulu (ES) Nr. 1008/2011, kas grozīta ar Padomes Īstenošanas regulu (ES) Nr. 372/2013, noteikti Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam, tiek apieti, importējot Ķīnas Tautas Republikas izcelsmes mazliet pārveidotus, ar roku darbināmus paliktņu autokrāvējus un to galvenās daļas, un ar kuru uz šādu importu attiecina reģistrāciju (OV L 330, 16.12.2015., 43. lpp.).


title: Komisijas Īstenošanas regula (ES) 2016/329 (2016. gada 8. marts) par atļauju lietot 6-fitāzi par barības piedevu visām putnu sugām un atšķirtiem sivēniem, nobarojamām cūkām, sivēnmātēm un mazāk izplatītām cūku sugām (atļaujas turētājs Lohmann Animal Nutrition GmbH) (Dokuments attiecas uz EEZ)

text:
               9.3.2016

               LV

               Eiropas Savienības Oficiālais Vēstnesis

               L 62/5

         KOMISIJAS ĪSTENOŠANAS REGULA (ES) 2016/329
   (2016. gada 8. marts)
   par atļauju lietot 6-fitāzi par barības piedevu visām putnu sugām un atšķirtiem sivēniem, nobarojamām cūkām, sivēnmātēm un mazāk izplatītām cūku sugām (atļaujas turētājs Lohmann Animal Nutrition GmbH)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju lietot 6-fitāzi. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Pieteikums attiecas uz atļauju 6-fitāzi lietot par barības piedevu putnu un cūku sugām, un to paredzēts klasificēt piedevu kategorijā “Zootehniskās piedevas”.

               (4)

               Eiropas Pārtikas nekaitīguma iestāde (“Iestāde”) 2015. gada 17. jūnija atzinumā (2) secināja, ka, ievērojot piedāvātos lietošanas nosacījumus, 6-fitāze kaitīgi neietekmē dzīvnieku veselību, cilvēka veselību vai vidi. Turklāt tika secināts, ka minētā piedeva var labvēlīgi ietekmēt fosfora sagremojamību, izmantojamību vai kaulu mineralizāciju dējējvistām, gaļas cāļiem, gaļas tītariem un visām cūku kategorijām. Iestāde uzskatīja, ka šos secinājumus var attiecināt arī uz dējējvistām un vaislas tītariem. Turklāt tā konstatēja, ka šos secinājumus var ekstrapolēt uz visām mazāk izplatītām mājputnu sugām un citām putnu sugām līdz dēšanas brīdim un attiecībā uz dēšanu. Tāpat par cūkām izdarītos secinājumus var ekstrapolēt uz mazāk izplatītām cūku sugām. Iestāde neuzskata, ka būtu nepieciešamas īpašas prasības attiecībā uz uzraudzību pēc piedevas laišanas tirgū. Turklāt tā pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

               (5)

               Preparāta 6-fitāzes novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Attiecīgi minēto piedevu būtu jāļauj lietot, kā norādīts šīs regulas pielikumā.

               (6)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā aprakstīto preparātu, kas iekļauts piedevu kategorijā “Zootehniskās piedevas”, funkcionālajā grupā “Gremošanas veicinātāji”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 8. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  EFSA Journal 2015; 13(7):4159.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts un analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  Aktivitātes vienības / kg kompleksās barības ar mitruma saturu 12 %

                     Kategorija “Zootehniskās piedevas”, funkcionālā grupa “Gremošanas veicinātāji”

                  4a23

                  Lohmann Animal Nutrition GmbH

                  6-fitāze
                  EC 3.1.3.26

                     Piedevas sastāvs

                  No Komagataella pastoris (DSM 25375) iegūts preparāts 6-fitāze ar šādu minimālo aktivitāti: 40 000 U (1)/g
                  Šķidrā un cietā veidā

                     Aktīvās vielas raksturojums

                  No Komagataella pastoris (DSM 25375) iegūta 6-fitāze (EC 3.1.3.26)

                     Analīzes metode
                      (2)

                  6-fitāzes aktivitātes kvantitatīvai noteikšanai barības piedevā:
                  kolorimetriskā metode, kuras pamatā ir fitāzes fermentatīvā reakcija uz fitātu – VDLUFA Method Book, Vol. III, 27.1.1.

                  6-fitāzes aktivitātes kvantitatīvai noteikšanai premiksos un minerālbarībā:
                  kolorimetriskā metode, kuras pamatā ir fitāzes fermentatīvā reakcija uz fitātu – VDLUFA Method Book, Vol. III, 27.1.3.

                  6-fitāzes aktivitātes kvantitatīvai noteikšanai barībā:
                  kolorimetriskā metode, kuras pamatā ir fitāzes fermentatīvā reakcija uz fitātu – EN ISO 30024.

                  Gaļas cāļi un dējējvistas, visas nobarošanai un dēšanai paredzētās putnu sugas, kas nav gaļas tītari un vaislas tītari

                  —

                  250 U

                  —

                              1.

                              Piedevas un premiksa lietošanas noteikumos norāda glabāšanas nosacījumus un noturību pret termisku apstrādi.

                              2.

                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.

                  2026. gada 29. marts

                  Visas dējējputnu sugas

                  125 U

                  Gaļas tītari un vaislas tītari

                  500 U

                  Sivēni (atšķirti), nobarojamas cūkas, sivēnmātes un mazāk izplatītas cūku sugas

                  250 U

         (1)  1 U ir fermenta daudzums, kas no nātrija fitāta substrāta 37 °C temperatūrā pie pH 5,5 vienā minūtē atbrīvo vienu mikromolu neorganiskā fosfāta.

         (2)  Sīkāka informācija par analīzes metodēm ir pieejama references laboratorijas tīmekļa vietnē http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisijas Īstenošanas regula (ES) Nr. 576/2014 ( 2014. gada 27. maijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               28.5.2014

               LV

               Eiropas Savienības Oficiālais Vēstnesis

               L 159/50

         KOMISIJAS ĪSTENOŠANAS REGULA (ES) Nr. 576/2014
   (2014. gada 27. maijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 27. maijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  45,8

                  MA

                  33,4

                  MK

                  75,5

                  TR

                  68,5

                  ZZ

                  55,8

                  0707 00 05

                  AL

                  36,9

                  MK

                  39,9

                  TR

                  119,9

                  ZZ

                  65,6

                  0709 93 10

                  MA

                  29,9

                  TR

                  111,2

                  ZZ

                  70,6

                  0805 10 20

                  EG

                  41,2

                  MA

                  41,0

                  TR

                  49,7

                  ZZ

                  44,0

                  0805 50 10

                  TR

                  121,8

                  ZA

                  139,4

                  ZZ

                  130,6

                  0808 10 80

                  AR

                  104,4

                  BR

                  97,8

                  CL

                  95,3

                  CN

                  98,7

                  MK

                  26,7

                  NZ

                  138,9

                  US

                  185,4

                  ZA

                  105,3

                  ZZ

                  106,6

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/1834 (2016. gada 17. oktobris), ar ko attiecībā uz vielu “monepantels” groza Regulu (ES) Nr. 37/2010 (Dokuments attiecas uz EEZ)

text:
               18.10.2016

               LV

               Eiropas Savienības Oficiālais Vēstnesis

               L 280/22

         KOMISIJAS ĪSTENOŠANAS REGULA (ES) 2016/1834
   (2016. gada 17. oktobris),
   ar ko attiecībā uz vielu “monepantels” groza Regulu (ES) Nr. 37/2010
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:

               (1)

               Regulas (EK) Nr. 470/2009 17. pantā ir prasīts, ka tādu farmakoloģiski aktīvo vielu maksimāli pieļaujamo atlieku daudzumu (MAL), kas Savienībā paredzētas lietošanai veterinārajās zālēs produktīvajiem dzīvniekiem vai lopkopībā lietotos biocīdos, nosaka ar regulu.

               (2)

               Komisijas Regulas (ES) Nr. 37/2010 (2) pielikuma 1. tabulā ir iekļautas farmakoloģiski aktīvās vielas un to klasifikācija pēc MRL jeb MAL dzīvnieku izcelsmes pārtikas produktos.

               (3)

               Monepantels pašlaik ir iekļauts minētajā tabulā kā atļauta viela aitu un kazu sugām muskuļos, taukos, aknās, nierēs un pienā.

               (4)

               Eiropas Zāļu aģentūrai (EMA) tika iesniegts pieteikums paplašināt spēkā esošo ierakstu par monepantelu, tajā iekļaujot liellopu sugu dzīvniekus.

               (5)

                  EMA, pamatojoties uz atzinumu, ko sniegusi Veterināro zāļu komiteja, ieteica noteikt monepantela MAL liellopu audos, izņemot dzīvniekus, no kuriem iegūst pienu lietošanai pārtikā.

               (6)

               Saskaņā ar Regulas (EK) Nr. 470/2009 5. pantu EMA ir jāizskata iespēja lietot kādai farmakoloģiski aktīvai vielai kādā konkrētā pārtikas produktā noteiktos MAL arī citam pārtikas produktam, kas iegūts no tās pašas sugas, vai kādai farmakoloģiski aktīvai vielai attiecībā uz vienu vai vairākām sugām noteiktos MAL lietot arī citām sugām.

               (7)

                  EMA uzskatīja, ka šobrīd nav lietderīgi ekstrapolēt monepantela MAL aitu un kazu pienā uz govs pienu, jo trūkst datu.

               (8)

               Tādēļ būtu attiecīgi jāgroza Regula (ES) Nr. 37/2010.

               (9)

               Ir lietderīgi noteikt samērīgu laikposmu, kurā ieinteresētās personas varētu veikt pasākumus, kas varētu būt vajadzīgi, lai nodrošinātu atbilstību jaunajiem MAL.

               (10)

               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 17. decembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 17. oktobrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 152, 16.6.2009., 11. lpp.

      (2)  Komisijas 2009. gada 22. decembra Regula (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (OV L 15, 20.1.2010., 1. lpp.).

      PIELIKUMS
      Regulas (ES) Nr. 37/2010 pielikuma 1. tabulā ierakstu par vielu “monepantels” aizstāj ar šādu:

                     Farmakoloģiski aktīvā viela

                     Marķieratliekas

                     Dzīvnieku suga

                     MRL

                     Izmeklējamie audi

                     Citi noteikumi (saskaņā ar Regulas (EK) Nr. 470/2009 14. panta 7. punktu)

                     Terapeitiskā klasifikācija

                     “Monepantels

                     Monepantel-sulfons

                     Aitas, kazas

                     700 μg/kg

                     Muskuļi

                     IERAKSTA NAV

                     Pretparazītu līdzekļi / līdzekļi pret endoparazītiem”

                     7 000  μg/kg

                     Tauki

                     5 000  μg/kg

                     Aknas

                     2 000  μg/kg

                     Nieres

                     170 μg/kg

                     Piens

                     Liellopi

                     300 μg/kg

                     Muskuļi

                     Nelietot dzīvniekiem, no kuriem iegūst pienu lietošanai pārtikā

                     7 000  μg/kg

                     Tauki

                     2 000  μg/kg

                     Aknas

                     1 000  μg/kg

                     Nieres


title: Komisijas Īstenošanas regula (ES) Nr. 294/2012 ( 2012. gada 3. aprīlis ), ar kuru groza I pielikumu Regulai (EK) Nr. 669/2009, ar ko īsteno Eiropas Parlamenta un Padomes Regulu (EK) Nr. 882/2004 saistībā ar dzīvnieku barības un pārtikas, kas nav dzīvnieku izcelsmes barība un pārtika, pastiprinātu importa oficiālo kontroli  Dokuments attiecas uz EEZ

text:
               4.4.2012

               LV

               Eiropas Savienības Oficiālais Vēstnesis

               L 98/7

         KOMISIJAS ĪSTENOŠANAS REGULA (ES) Nr. 294/2012
   (2012. gada 3. aprīlis),
   ar kuru groza I pielikumu Regulai (EK) Nr. 669/2009, ar ko īsteno Eiropas Parlamenta un Padomes Regulu (EK) Nr. 882/2004 saistībā ar dzīvnieku barības un pārtikas, kas nav dzīvnieku izcelsmes barība un pārtika, pastiprinātu importa oficiālo kontroli
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 15. panta 5. punktu,
   tā kā:

               (1)

               Komisijas Regulā (EK) Nr. 669/2009 (2) iekļauti noteikumi par pastiprinātu oficiālo kontroli, kas jāpiemēro, importējot tās I pielikumā minēto barību un pārtiku, kas nav dzīvnieku izcelsmes barība un pārtika (“saraksts”), ievešanas vietās Regulas (EK) Nr. 882/2004 I pielikumā minētajās teritorijās.

               (2)

               Regulas (EK) Nr. 669/2009 2. pantā noteikts, ka sarakstu pārskata regulāri un ne retāk kā reizi ceturksnī, ņemot vērā vismaz tos informācijas avotus, kas norādīti minētajā pantā.

               (3)

               Kā liecina pārtikas incidentu biežums un nozīmīgums ātrās brīdināšanas sistēmā pārtikas un barības jomā (RASFF), konstatējumi, kas gūti, Pārtikas un veterinārajam birojam apmeklējot trešās valstis, kā arī tie ceturkšņa ziņojumi par pārtikas un barības, kas nav dzīvnieku izcelsmes pārtika un barība, sūtījumiem, kurus saskaņā ar Regulas (EK) Nr. 669/2009 15. pantu Komisijai iesniegušas dalībvalstis, minētais saraksts būtu jāgroza.

               (4)

               Konkrēti saraksts būtu jāgroza, svītrojot ierakstus par precēm, par kurām informācijas avotos norādīts, ka kopumā tās pienācīgi atbilst attiecīgajām Savienības tiesību aktos noteiktajām nekaitīguma prasībām, un kurām tāpēc vairs nav pamata veikt pastiprinātu oficiālo kontroli.

               (5)

               Turklāt saraksts būtu jāgroza, pastiprinot oficiālo kontroli precēm, kurām iepriekšminētajos informācijas avotos norādīta lielāka neatbilstība attiecīgajiem Savienības tiesību aktiem, kas nodrošina pastiprinātās oficiālās kontroles ieviešanu.

               (6)

               Tāpēc būtu attiecīgi jāgroza ieraksti sarakstā attiecībā uz importu no Indijas un citām precēm, kas ievestas no visām trešajām valstīm.

               (7)

               Grozījumi sarakstā, kas saistīti ar ierakstu par konkrētām precēm svītrošanu, būtu jāpiemēro iespējami drīz, jo sākotnējās bažas par nekaitīgumu ir novērstas. Tādējādi šie grozījumi būtu jāpiemēro no šīs regulas spēkā stāšanās dienas.

               (8)

               Ņemot vērā, cik daudz grozījumu jāizdara Regulas (EK) Nr. 669/2009 I pielikumā, ir lietderīgi to aizstāt ar šīs regulas pielikuma tekstu.

               (9)

               Tāpēc attiecīgi būtu jāgroza Regula (EK) Nr. 669/2009.

               (10)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 669/2009 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. aprīļa.
   Tomēr Regulas (EK) Nr. 669/2009 I pielikuma grozījumus attiecībā uz ierakstu dzēšanu par Capsicum annuum (sasmalcināti vai malti), karija (čilli izstādājumi), Curcuma longa (garā kurkuma) un sarkano palmu eļļas iespējamo piesārņojumu ar krāsvielu “Sudan” piemēro dienā, kad stājas spēkā šī regula.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 3. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 165, 30.4.2004., 1. lpp.

      (2)  OV L 194, 25.7.2009., 11. lpp.

      PIELIKUMS

            “I PIELIKUMS

               Barība un pārtika, kura nav dzīvnieku izcelsmes un kuru izraudzītajā ievešanas vietā pārbauda pastiprinātā oficiālā kontrolē

                        Barība un pārtika
                        (paredzētais izmantojums)

                        KN kods (1)

                        Izcelsmes valsts

                        Risks

                        Fiziskās kontroles un identitātes kontroles biežums
                        (%)

                        Lazdu rieksti
                        (nelobīti vai lobīti)

                        0802 21 00; 0802 22 00

                        Azerbaidžāna (AZ)

                        Aflatoksīni

                        10

                           (Barība un pārtika)

                                    —

                                    Zemesrieksti, nelobīti

                                    —

                                 1202 41 00

                        Brazīlija (BR)

                        Aflatoksīni

                        10

                                    —

                                    Zemesrieksti, lobīti

                                    —

                                 1202 42 00

                                    —

                                    Zemesriekstu sviests

                                    —

                                 2008 11 10

                                    —

                                    Zemesrieksti, citādi sagatavoti vai konservēti

                                    —

                                    2008 11 91; 2008 11 96; 2008 11 98

                           (Barība un pārtika)

                        Kaltētas nūdeles

                        ex 1902

                        Ķīna (CN)

                        Alumīnijs

                        10

                           (Pārtika)

                        Pomelo

                        ex 0805 40 00

                        Ķīna (CN)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (11)

                        20

                           (Pārtika – svaiga)

                        Tējas lapas (melnā un zaļā)

                        ex 0902

                        Ķīna (CN)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (10)

                        10

                           (Pārtika)

                                    —

                                    Sparģeļpupiņas
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Dominikānas Republika (DO)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (3)

                        50

                                    —

                                    Balzambumbieris

                                       (Momordica charantia)

                                    —

                                    ex 0709 99 90; ex 0710 80 95

                                    —

                                    Pipari (saldie un citi) (Capsicum spp.)

                                    —

                                    0709 60 10; ex 0709 60 99; 0710 80 51; ex 0710 80 59

                                    —

                                    Baklažāni

                                    —

                                    0709 30 00; ex 0710 80 95

                           (Pārtika – svaigi, dzesēti vai saldēti dārzeņi)

                                    —

                                    Apelsīni (svaigi vai žāvēti)

                                    —

                                    0805 10 20; 0805 10 80

                        Ēģipte (EG)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (7)

                        10

                                    —

                                    Persiki (izņemot nektarīnus)

                                    —

                                 0809 30 90

                                    —

                                    Granātāboli

                                    —

                                 ex 0810 90 75

                                    —

                                    Zemenes

                                    —

                                 0810 10 00

                           (Pārtika - svaigi augļi un dārzeņi)

                        Pipari (saldie un citi) (Capsicum spp.)

                        0709 60 10; ex 0709 60 99; 0710 80 51; ex 0710 80 59

                        Ēģipte (EG)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (12)

                        10

                           (Pārtika – svaiga, dzesēta vai saldēta)

                                    —

                                    Zemesrieksti, nelobīti

                                    —

                                 1202 41 00

                        Gana (GH)

                        Aflatoksīni

                        50

                                    —

                                    Zemesrieksti, lobīti

                                    —

                                 1202 42 00

                                    —

                                    Zemesriekstu sviests

                                    —

                                 2008 11 10

                           (Barība un pārtika)

                        Karija lapas (Bergera/ Murraya koenigii)

                        ex 1211 90 85

                        Indija (IN)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (5)

                        50

                           (Pārtika – svaigi garšaugi)

                                    —

                                       Capsicum annuum, veseli

                                    —

                                 0904 21 10

                        Indija (IN)

                        Aflatoksīni

                        20

                                    —

                                       Capsicum annuum, sasmalcināti vai malti

                                    —

                                 ex 0904 22 00

                                    —

                                    Karijs (čilli izstrādājumi)

                                    —

                                 0910 91 05

                                    —

                                    Muskatrieksti

                                       (Myristica fragrans)

                                    —

                                    0908 11 00, 0908 12 00

                                    —

                                    Muskatriekstu mizas

                                       (Myristica fragrans)

                                    —

                                    0908 21 00, 0908 22 00

                                    —

                                    Ingvers

                                       (Zingiber officinale)

                                    —

                                    0910 11 00, 0910 12 00

                                    —

                                       Curcuma longa (garā kurkuma)

                                    —

                                 0910 30 00

                           (Pārtika – kaltētas garšvielas)

                                    —

                                    Zemesrieksti, nelobīti

                                    —

                                 1202 41 00

                        Indija (IN)

                        Aflatoksīni

                        20

                                    —

                                    Zemesrieksti, lobīti

                                    —

                                 1202 42 00

                                    —

                                    Zemesriekstu sviests

                                    —

                                 2008 11 10

                                    —

                                    Zemesrieksti, citādi sagatavoti vai konservēti

                                    —

                                    2008 11 91; 2008 11 96; 2008 11 98

                           (Barība un pārtika)

                        Barības piedevas un premiksi

                        ex 2309; 2917 19 90; ex 2817 00 00; ex 2820 90 10; ex 2820 90 90; ex 2821 10 00; ex 2825 50 00; ex 2833 21 00; ex 2833 25 00; ex 2833 29 20; ex 2833 29 80; ex 2835; ex 2836; ex 2839; 2936

                        Indija (IN)

                        Kadmijs un svins

                        10

                           (Barība)

                        Okras

                        ex 0709 99 90

                        Indija (IN)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (2)

                        10

                           (Pārtika – svaiga)

                        Arbūzu (egusi, Citrullus lanatus) sēklas un no tām iegūtie produkti

                        ex 1207 70 00; ex 1106 30 90; ex 2008 99 99

                        Nigērija (NG)

                        Aflatoksīni

                        50

                           (Pārtika)

                                    —

                                       Capsicum annuum, veseli

                                    —

                                 0904 21 10

                        Peru (PE)

                        Aflatoksīni un ohratoksīns A

                        10

                                    —

                                       Capsicum annuum, sasmalcināti vai malti

                                    —

                                 ex 0904 22 00

                                    —

                                    citi žāvēti Capsicum ģints augļi (izņemot Capsicum annuum), veseli

                                    —

                                 ex 0904 21 90

                           (Pārtika – kaltētas garšvielas)

                        Pipari (izņemot saldos) (Capsicum spp.)

                        ex 0709 60 99

                        Taizeme (TH)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (9)

                        10

                           (Pārtika – svaiga)

                                    —

                                    Koriandra lapas

                                    —

                                 ex 0709 99 90

                        Taizeme (TH)

                        Salmonella (6) 6

                        10

                                    —

                                    Baziliks (svētais, saldais)

                                    —

                                 ex 1211 90 85

                                    —

                                    Piparmētra

                                    —

                                 ex 1211 90 85

                           (Pārtika – svaigi garšaugi)

                                    —

                                    Koriandra lapas

                                    —

                                 ex 0709 99 90

                        Taizeme (TH)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (4)

                        20

                                    —

                                    Baziliks (svētais, saldais)

                                    —

                                 ex 1211 90 85

                           (Pārtika – svaigi garšaugi)

                                    —

                                    Sparģeļpupiņas
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Taizeme (TH)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (4)

                        50

                                    —

                                    Baklažāni

                                    —

                                    0709 30 00; ex 0710 80 95

                                    —

                                    Krustziežu dzimtas dārzeņi

                                    —

                                    0704; ex 0710 80 95

                           (Pārtika – svaigi, dzesēti vai saldēti dārzeņi)

                                    —

                                    Saldie pipari (Capsicum annuum)

                                    —

                                    0709 60 10; 0710 80 51

                        Turcija (TR)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (8)

                        10

                                    —

                                    Tomāti

                                    —

                                    0702 00 00; 0710 80 70

                           (Pārtika – svaigi, dzesēti vai saldēti dārzeņi)

                        Žāvētas vīnogas

                        0806 20

                        Uzbekistāna (UZ)

                        Ohratoksīns A

                        50

                           (Pārtika)

                                    —

                                    Zemesrieksti, nelobīti

                                    —

                                 1202 41 00

                        Dienvidāfrika (ZA)

                        Aflatoksīni

                        10

                                    —

                                    Zemesrieksti, lobīti

                                    —

                                 1202 42 00

                                    —

                                    Zemesriekstu sviests

                                    —

                                 2008 11 10

                                    —

                                    Zemesrieksti, citādi sagatavoti vai konservēti

                                    —

                                    2008 11 91; 2008 11 96; 2008 11 98

                           (Barība un pārtika)

         (1)  Ja jāpārbauda tikai daži ar kādu KN kodu klasificēti produkti un preču nomenklatūrā šim kodam nav atsevišķas apakšnodaļas, tad KN kodu marķē ar “ex” (piemēram, ex 1006 30: attiecas tikai uz basmati rīsiem, kas paredzēti tiešam patēriņam pārtikā).

         (2)  Jo īpaši šādu vielu atliekas: acefāts, metamidofoss, triazofoss, endosulfāns, monokrotofoss, metomils, tiodikarbs, diafentuirons, tiametoksāms, fipronils, oksamils, acetamipirīds, indoksakarbs, mandipropamīds.

         (3)  Jo īpaši šādu vielu atliekas: amitrazs, acefāts, aldikarbs, benomils, karbendazims, hlorfenapirs, hlorpirifoss, CS2 (ditiokarbamāti), diafentiurons, diazinons, dihlorvoss, dikofols, dimetoāts, endosulfāns, fenamidons, imidakloprīds, malations, metamidofoss, metiokarbs, metomils, monokrotofoss, ometoāts, oksamils, profenofoss, propikonazols, tiabendazols, tiakloprīds.

         (4)  Jo īpaši šādu vielu atliekas: acefāts, karbarils, karbendazims, karbofurāns, hlorpirifoss, hlorpirifosmetils, dimetoāts, etions, malations, metalaksils, metamidofoss, metomils, monokrotofoss, ometoāts, profenofoss, protiofoss, hinalfoss, triadimefons, triazofoss, dikrotofoss, EPN, triforīns.

         (5)  Jo īpaši šādu vielu atliekas: triazofoss, oksidemetonmetils, hlorpirifoss, acetamiprīds, tiametoksams, klotianidīns, metamidofoss, acefāts, propargīts, monokrotofoss.

         (6)  Atsauces metode EN/ISO 6579 vai metode, kas validēta attiecībā pret to, kā minēts Komisijas Regulas (EK) Nr. 2073/2005 (OV L 338, 22.12.2005., 1. lpp.) 5. pantā.

         (7)  Jo īpaši šādu vielu atliekas: karbendazims, ciflutrīns, ciprodinils, diazinons, dimetoāts, etions, fenitrotions, fenpropatrīns, fludioksonils, heksaflumurons, lambda-cihalotrīns, metiokarbs, metomils, ometoāts, oksamils, fentoāts, tiofanātmetils.

         (8)  Jo īpaši šādu vielu atliekas: metomils, oksamils, karbendazims, klofentezīns, diafentiurons, dimetoāts, formetanāts, malations, procimidons, tetradifons, tiofanātmetils.

         (9)  Jo īpaši šādu vielu atliekas: karbofurāns, metomils, ometoāts, dimetoāts, triazofoss, malations, profenofoss, protiofoss, etions, karbendazīms, triforīns, procimidons, formetanāts.

         (10)  Jo īpaši šādu vielu atliekas: buprofezīns, imidakloprīds, fenvalerāts un esfenvalerāts (RS un SR izomēru summa), profenofoss, trifluralīns, triazofoss, triadimefons un triadimenols (triadimefona un triadimenola summa), cipermetrīns (cipermetrīns, tostarp pārējo sastāvā esošo izomēru masījumi (izomēru summa)).

         (11)  Jo īpaši šādu vielu atliekas: triazofoss, triadimefons un triadimenols (triadimefona un triadimenola summa), parationmetils, fentoāts, metidations.

         (12)  Jo īpaši šādu vielu atliekas: karbofurāns (summa), hlorpirifoss, cipermetrīns (summa), ciprokonazols, dikofols (summa), difenokonazols, dinotefurāns, etions, flusilazols, folpets, prohlorāzs, profenofoss, propikonazols, tiofanāta-metils un triforīns.”


title: Komisijas Īstenošanas regula (ES) Nr. 416/2014 ( 2014. gada 23. aprīlis ), ar ko atver Savienības importa tarifu kvotas Ukrainas izcelsmes labībai un paredz šo kvotu pārvaldību

text:
               24.4.2014

               LV

               Eiropas Savienības Oficiālais Vēstnesis

               L 121/53

         KOMISIJAS ĪSTENOŠANAS REGULA (ES) Nr. 416/2014
   (2014. gada 23. aprīlis),
   ar ko atver Savienības importa tarifu kvotas Ukrainas izcelsmes labībai un paredz šo kvotu pārvaldību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta a) un c) punktu,
   tā kā:

               (1)

               Ar Eiropas Parlamenta un Padomes Regulu (ES) Nr. 374/2014 (2) paredz jo īpaši tarifu kvotu atvēršanu līdz 2014. gada 31. oktobrim dažu Ukrainas izcelsmes labības veidu importam. Tarifu kvotas konkrētiem lauksaimniecības produktiem, kuri uzskaitīti minētās Regulas III pielikumā, Komisija pārvalda saskaņā ar Regulas (ES) Nr. 1308/2013 184. panta 2. punkta b) apakšpunktā minētajiem noteikumiem.

               (2)

               Lai novērstu šajās tarifu kvotās paredzētās Ukrainas izcelsmes labības neorganizētu un spekulatīvu importu, būtu jānosaka, ka šāda importa veikšanai nepieciešams izdot importa licences. Tāpēc Komisijas Regulas (EK) Nr. 1301/2006 (3), (EK) Nr. 1342/2003 (4) un (EK) Nr. 376/2008 (5) būtu piemērojamas, neskarot šajā regulā paredzētās atkāpes.

               (3)

               Lai nodrošinātu pienācīgu šo kvotu pārvaldību, būtu jānosaka importa licenču pieteikumu iesniegšanas termiņi, kā arī jāprecizē, kādas ziņas norādāmas pieteikumos un licencēs.

               (4)

               Ar Komisijas Īstenošanas regulu 1006/2011 (6) labības KN kodi, kas minēti Regulas (EEK) Nr. 2658/89 (7) I pielikumā, ir aizstāti ar jauniem kodiem, kuri atšķiras no Regulā (ES) Nr. 374/2014 minētajiem kodiem.

               (5)

               Ņemot vērā to, ka kvotas, kas minētas Regulas (ES) Nr. 374/2014 III pielikumā, ir atvērtas tikai līdz 2014. gada 31. oktobrim, šai regulai būtu jāstājas spēkā pēc iespējas drīzāk.

               (6)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Kvotu atvēršana un pārvaldība
   1.   Importa tarifu kvotas dažiem Ukrainas izcelsmes produktiem, kas minēti šīs regulas pielikumā, ir atvērtas līdz 2014. gada 31. oktobrim.
   2.   Ievedmuitas nodokļu likme saskaņā ar tām tarifu kvotām, kas minētas 1. punktā, ir EUR 0 par tonnu.
   3.   Piemēro Regulu (EK) Nr. 376/2008, Regulu (EK) Nr. 1301/2006 un Regulu (EK) Nr. 1342/2003, ja vien šajā regulā nav paredzēts citādi.
   2. pants
   Pieprasījums importa licenču izsniegšanai
   1.   Atkāpjoties no Regulas (EK) Nr. 1301/2006 6. panta 1. punkta, pieteikuma iesniedzējs drīkst iesniegt tikai vienu atļaujas pieteikumu par vienu un to pašu kārtas numuru nedēļā. Ja pieteikuma iesniedzējs iesniedz vairāk nekā vienu pieteikumu, tad neizskata nevienu no tiem un pieteikuma iesniegšanas laikā iemaksātais nodrošinājums paliek attiecīgās dalībvalsts rīcībā.
   Pieteikumus importa licenču saņemšanai katru nedēļu iesniedz dalībvalstu kompetentajām iestādēm vēlākais līdz piektdienai pulksten 13.00 (Briseles laiks). Tos var iesniegt tikai līdz piektdienai, 2014. gada 17. oktobrim, pulksten 13.00 (Briseles laiks).
   2.   Katrā atļaujas pieteikumā norāda daudzumu kilogramos (veselos skaitļos), kas nedrīkst pārsniegt attiecīgās kvotas kopējo daudzumu.
   3.   Importa licences izdod ceturtajā darbdienā pēc 4. panta 1. punktā minētā paziņojuma iesniegšanas.
   4.   Importa licences pieteikuma un importa licences 8. ailē norāda valsts nosaukumu “Ukraina” un “jā” ailē ievelk krustiņu. Licences ir derīgas tikai Ukrainas izcelsmes produktiem.
   3. pants
   Importa licenču derīguma termiņš
   Saskaņā ar Regulas (EK) Nr. 376/2008 22. panta 2. punktu importa licence kļūst derīga tās izdošanas dienā.
   Importa licences derīguma termiņs ir termiņš, kas noteiks Regulas (EK) Nr. 1343/2003 6. panta 1. punkta b) apakšpunktā. Katrā gadījumā šis derīguma termiņš izbeidzas vēlākais 2014. gada 31. oktobrī.
   4. pants
   Paziņojumi
   1.   Vēlākais nākamajā pirmdienā pēc importa licenču pieteikumu iesniegšanas nedēļas beigām līdz pulksten 18.00 (Briseles laiks) dalībvalstis, izmantojot elektroniskos saziņas līdzekļus, nosūta Komisijai paziņojumu par visiem pieteikumiem, katram no tiem norādot kārtas numuru, produkta izcelsmes valsti un pieprasīto daudzumu, kā arī nulles paziņojumus.
   2.   Importa licenču izdošanas dienā dalībvalstis, izmantojot elektroniskos saziņas līdzekļus, paziņo Komisijai Regulas (EK) Nr. 1301/2006 11. panta 1. punkta b) apakšpunktā noteikto informāciju par izdotajām licencēm, norādot kopējo daudzumu, par kuru importa licences ir izdotas.
   5. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 23. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 347, 20.12.2013., 671. lpp.

      (2)  Eiropas Parlamenta un Padomes 2014. gada 16. aprīļa Regula (ES) Nr. 374/2014 par muitas nodokļu samazināšanu vai atcelšanu precēm, kuru izcelsme ir Ukrainā (OV L 118, 22.4.2014., 1. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      (4)  Komisijas 2003. gada 28. jūlija Regula (EK) Nr. 1342/2003 par īpašiem sīki izstrādātiem noteikumiem ievešanas un izvešanas atļauju sistēmas piemērošanai attiecībā uz labību un rīsiem (OV L 189, 29.7.2003., 12. lpp.).

      (5)  Komisijas 2008. gada 23. aprīļa Regula (EK) Nr. 376/2008, ar ko nosaka sīki izstrādātus kopējus noteikumus, kas jāievēro, piemērojot importa un eksporta licenču un iepriekš noteiktas kompensācijas sertifikātu sistēmu lauksaimniecības produktiem (OV L 114, 26.4.2008., 3. lpp.).

      (6)  Komisijas 2011. gada 27. septembra Regula (ES) Nr. 1006/2011, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 282, 28.10.2011., 1. lpp.).

      (7)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.)

      PIELIKUMS
      Neatkarīgi no kombinētās nomenklatūras interpretācijas noteikumiem produktu aprakstu formulējumi uzskatāmi vienīgi par orientējošiem, šā pielikumā kontekstā preferenciālo pasākumu piemērojamību nosakot pēc KN koda. Ja KN kodu marķē ar “ex”, preferenciālo pasākumu piemērošanu nosaka, pamatojoties uz KN kodu un produkta nosaukumu.

                  Kārtas numurs

                  KN kods

                  Produktu apraksts

                  Daudzums

                  09.4306

                  1001 99 (00)

                  speltas kvieši, parastie kvieši un kviešu un rudzu maisījums, izņemot sēklu

                  950 000 tonnu

                  1101 00 (15-90)

                  parasto kviešu un speltas kviešu milti, kviešu un rudzu maisījuma milti

                  1102 90 (90)

                  labības milti, izņemot kviešu, kviešu un rudzu maisījuma, rudzu, kukurūzas, miežu, auzu, rīsu miltus

                  1103 11 (90)

                  putraimi un rupja maluma milti no parastajiem un speltas kviešiem

                  1103 20 (60)

                  kviešu granulas

                  09.4307

                  1003 90 (00)

                  rudzi, izņemot sēklas rudzus

                  250 000 tonnu

                  1102 90 (10)

                  rudzu milti

                  ex 1103 20 (25)

                  rudzu granulas

                  09.4308

                  1005 90 (00)

                  kukurūza, izņemot sēklas kukurūzu

                  400 000 tonnu

                  1102 20 (10-90)

                  kukurūzas milti

                  1103 13 (10-90)

                  kukurūzas putraimi un rupja maluma milti

                  1103 20 (40)

                  kukurūzas granulas

                  1104 23 (40-98)

                  apstrādāti kukurūzas graudi